CELEX: 62011CO0608
Language: el
Date: 2012-07-12 00:00:00
Title: Διάταξη του Δικαστηρίου (πέμπτο τμήμα) της 12ης Ιουλίου 2012.#Land Wien κατά Ευρωπαϊκής Επιτροπής.#Αίτηση αναιρέσεως — Πυρηνική ενέργεια — Επέκταση του πυρηνικού σταθμού Mochovce (Σλοβακική Δημοκρατία) — Απόφαση της Επιτροπής να θέσει την καταγγελία στο αρχείο — Προσφυγή ακυρώσεως — Άρνηση της Επιτροπής να διαβιβάσει τα ζητηθέντα έγγραφα — Προσφυγή κατά παραλείψεως — Ελάχιστα απαιτούμενα τυπικά στοιχεία κατά το άρθρο 44, παράγραφος 1, στοιχείο γ΄, του Κανονισμού Διαδικασίας του Γενικού Δικαστηρίου — Απαράδεκτο.#Υπόθεση C‑608/11 P.

Διάταξη του Δικαστηρίου (πέμπτο τμήμα) της 12ης Ιουλίου 2012 —Land Wien κατά Επιτροπής
      (Υπόθεση C-608/11 P)
      «Αίτηση αναιρέσεως — Πυρηνική ενέργεια — Επέκταση του πυρηνικού σταθμού Mochovce (Σλοβακική Δημοκρατία) — Απόφαση της Επιτροπής να θέσει την καταγγελία στο αρχείο — Προσφυγή ακυρώσεως — Άρνηση της Επιτροπής να διαβιβάσει τα ζητηθέντα έγγραφα — Προσφυγή κατά παραλείψεως — Ελάχιστα απαιτούμενα τυπικά στοιχεία κατά το άρθρο 44, παράγραφος 1, στοιχείο γʹ, του Κανονισμού Διαδικασίας του Γενικού
         Δικαστηρίου — Απαράδεκτο»
      
      Αναίρεση — Λόγοι — Υποχρέωση του αναιρεσείοντος να διατυπώσει συγκεκριμένη επίκριση όσον αφορά κάποιο σημείο της συλλογιστικής του Γενικού Δικαστηρίου
         (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχείο γʹ)
         (βλ. σκέψεις 24-25)
      
      Αντικείμενο 
      
         
               Αίτηση αναιρέσεως κατά της διατάξεως του Γενικού Δικαστηρίου (έκτο τμήμα) της 20ής Σεπτεμβρίου 2011 στην υπόθεση T-267/10,
                  Land Wien κατά Επιτροπής, με την οποία το Γενικό Δικαστήριο απέρριψε την προσφυγή που είχε ασκήσει το νυν αναιρεσείον με αίτημα,
                  αφενός, την ακύρωση της αποφάσεως της Επιτροπής της 25ης Μαρτίου 2010 να θέσει στο αρχείο την καταγγελία του σχετικά με το
                  σχέδιο επεκτάσεως των μονάδων 3 και 4 του πυρηνικού σταθμού Mochovce (Σλοβακική Δημοκρατία) και, αφετέρου, τη διαπίστωση της
                  παραλείψεως της Επιτροπής, κατά την έννοια του άρθρου 265 ΣΛΕΕ, καθόσον δεν διαβιβάστηκαν στο νυν αναιρεσείον τα σχετικά με
                  το σχέδιο αυτό έγγραφα που είχε ζητήσει, κατά παράβαση του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου,
                  της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής
                  (ΕΕ L 145, σ. 43) — Προσβολή του δικαιώματος προσβάσεως στα έγγραφα, παράβαση του άρθρου 263, τέταρτο εδάφιο, ΣΛΕΕ και παραβίαση
                  της Συνθήκης Ευρατόμ
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει το Land Wien στα δικαστικά έξοδα.